Diari Oficial de la Generalitat Valenciana


Sumari del DOGV 5304, del 17-07-2006 (2006/8210)

RESOLUCIÓ de 22 de juny de 2006, del director general de Qualitat Ambiental, per la qual es resol la concessió de subvencions perquè els ajuntaments de la Comunitat Valenciana adquirisquen material de mesurament de la contaminació acústica, convocades per l'Ordre de 29 de desembre de 2005 (DOGV núm. 5176, de 13 de gener de 2006).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8210


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 22 de juny de 2006, del director general de Qualitat Ambiental, per la qual es resol la concessió de subvencions perquè els ajuntaments de la Comunitat Valenciana adquirisquen material de mesurament de la contaminació acústica, convocades per l'Ordre de 29 de desembre de 2005 (DOGV núm. 5176, de 13 de gener de 2006). [2006/8210]  
L'Ordre de 29 de desembre de 2005, de la Conselleria de Territori i Habitatge, convoca les ajudes gestionades per la Direcció General de Qualitat Ambiental de la Conselleria de Territori i Habitatge i aprova en l'annex III les bases de les subvencions destinades perquè els ajuntaments de la Comunitat Valenciana adquirisquen material de mesurament de la contaminació acústica.  
Mitjançant una Ordre de 25 d'abril del 2006, de la Conselleria de Territori i Habitatge (DOGV núm. 5251 de 4 de maig de 2006), es fa pública la línia de subvenció i el seu import global màxim per a l'exercici 2006, de les ajudes previstes en l'Ordre de 29 de desembre de 2005, i és l'import màxim corresponent a les subvencions destinades a l'adquisició de material de mesurament de la contaminació acústica per ajuntaments de la Comunitat Valenciana de 46.599,16 euros.  
Conforme a les bases 1 i 2 de l'esmentat annex III, podran ser beneficiaris d'aquesta subvenció els ajuntaments de la Comunitat Valenciana que realitzen l'adquisició, amb posterioritat a la presentació de la sol·licitud de subvenció i fins al 31 d'octubre de 2006, del següent material de mesurament del soroll i vibracions:  
1. Sonòmetres i sonòmetres integradors-mitjancers:  
. Tipus I.  
. Ponderació freqüencial: banda de terç de huitena o banda ampla.  
2. Fonts de soroll normalitzades.  
3. Calibradors sonors.  
4. Tacòmetres per a la realització de la comprovació sonora de vehicles.  
5. Acceleròmetres i analitzadors de freqüència per al mesurament de vibracions.  
6. Programari específic per a l'anàlisi de les dades de mesura.  
No podran ser objecte de subvenció, segons la base 4, les despeses d'adquisició d'equips informàtics (maquinari) utilitzats com a suport de programes per a la realització de l'anàlisi de dades de mesurament del soroll ambiental i vibracions, ni els de reparació d'equips destinats a mesurar la contaminació acústica.  
La base 6 disposa que la quantia màxima de la subvenció que s'ha d'atorgar a cada sol·licitant serà del 60% del cost total del material adquirit, i no pot excedir de 15.000,00 euros l'import concedit a cada sol·licitant. No obstant això, el percentatge d'ajuda previst podrà incrementar-se o, si és el cas, reduir-se, segons la consignació pressupostària disponible en l'exercici, respectant-se en tot cas el límit d'aquesta com també l'esmentat límit per beneficiari.  
Així mateix, l'apartat 5 de la base 10, relativa a la valoració de les sol·licituds, establix que tindran caràcter prioritari les sol·licituds presentades per entitats locals (ajuntaments per aplicació de la base 2) que no hagen rebut subvencions amb aquesta mateixa finalitat, concedides per la Conselleria de Territori i Habitatge, durant els dos exercicis anteriors. En aquest sentit, si la concessió del 60% a totes les sol·licituds implica la superació del crèdit disponible, es tractarà de mantenir aquest percentatge per a les sol·licituds que complisquen el criteri de prioritat indicat, reduint el percentatge de subvenció als ajuntaments que hagen rebut la subvenció en els dos exercicis anteriors.  
Atés que, per aplicació del percentatge màxim de subvenció establit (60%), el total de les subvencions que s'han de concedir és superior al crèdit pressupostari disponible, aquest percentatge ha de minorar-se conforme al criteri establit en el citat apartat 5 de la base 10.   
Tenint en compte l'esmentat criteri i d'acord amb el que preveu l'apartat 6 de l'esmentada base, la comissió proposa l'aplicació dels següents percentatges de subvenció:  
. 46,491% als ajuntaments que no han rebut subvenció en els dos exercicis anteriors i complixen el requisit de prioritat.  
. 36,206% als ajuntaments que sí que han rebut subvenció en els dos exercicis anteriors.  
Aplicant aquests percentatges, la quantitat total que s'ha de concedir ascendeix a 46.598,85 euros, respectant-se, per tant, el límit de la consignació pressupostària.  
A proposta de la comissió avaluadora, a l'efecte de complir el que disposa la base 11 de l'annex III de l'ordre de convocatòria i per raó de les competències delegades pel conseller de Territori i Habitatge mitjançant una Resolució de 13 d'agost de 2003 (DOGV núm. 4571 de 22 d'agost de 2003), resolc  
Primer  
Concedir les ajudes als següents sol·licitants, la petició dels quals s'ajusta a les bases establides en l'annex III de l'Ordre de 29 de desembre de 2005, en l'import que s'indica:  
Segon  
Desestimar les següents sol·licituds pel motiu que s'indica:  
. Mancomunitat la Canal de Navarrés: perquè, d'acord amb la base 2 de l'annex III, únicament podran ser beneficiaris d'aquesta subvenció els ajuntaments.  
. Ajuntament d'Alfara d'Algímia: perquè, d'acord amb la base 1 de l'annex III, el material sol·licitat, sonòmetre tipus 2, no és subvencionable.   
. Ajuntaments que no compleixen l'apartat 3 de la base 8 de l'annex III, el qual establix que el termini de presentació de sol·licituds serà d'un mes comptador des de l'endemà de la publicació de l'ordre, i l'últim dia d'aquest termini és el 13 de febrer de 2006:  
Núm. Expedient Entitat local Data de presentació  
15/06/RA XERESA 14/02/06  
17/06/RA VALÈNCIA 14/02/06  
28/06/RA ONDARA 14/02/06  
29/06/RA DAYA NUEVA 14/02/06  
30/06/RA LA VILA JOIOSA 14/02/06  
Tercer.  
Per al cobrament de la subvenció, els ajuntaments han de presentar amb data límit el 2 de novembre de 2006, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 14 de l'annex III de l'Ordre de 29 de desembre de 2005.  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant el conseller de Territori i Habitatge, en el termini d'un mes a partir del dia següent al de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 22 de juny de 2006. . El director general de Qualitat Ambiental (p.d. segons Resolució de 13.08.03, DOGV núm. 4.571 de 22.08.2003): Jorge Lamparero Lázaro.